
ДО 
ОБЩИНСКИ СЪВЕТ 
ГР. БУРГАС	
 ДОКЛАДНА ЗАПИСКА
ОТ ЙОРДАНКА АНАНИЕВА – ЗАМ.-КМЕТ „ОБРАЗОВАНИЕ, ЗДРАВЕОПАЗВАНЕ, СОЦИАЛНИ ДЕЙНОСТИ И МЛАДЕЖКИ ПОЛИТИКИ“,  НА ОБЩИНА БУРГАС СЪГЛАСНО ЗАПОВЕД №1936/14.07.21Г., НА КМЕТА НА ОБЩИНА БУРГАС
ОТНОСНО: Приемане на Наредба за изменение и допълнение Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас, приета с Решение на Общински съвет – гр. Бургас, 

УВАЖАЕМИ ОБЩИНСКИ СЪВЕТНИЦИ,
Тенденцията да нараства броя на регистрираните автомобили на територията на Община Бургас се запазва. Освен това в летния сезон, нараства броя и на временно пребиваващите автомобили, концентрирани предимно в централната градска част, нейните периферии и в зоните около Приморски парк. Всичко това обуславя нуждата от осигуряване на условия за паркиране на превозните средства в тези части на града.  Това налага предприемане на своевременни мерки за регулиране на процеса на паркиране, чрез въвеждане на правила в зоните с изчерпан капацитет. Драстично увеличаващия се автомобилен парк създава натовареност по улиците и пътните артерии.  
Поради изложеното се налага разширяване на териториалния обхват на зелена зона.
Целта е да се въведе ред за паркиране и същевременно за нормално движение на всички превозни средства. 
Това ще позволи да се избегнат задръствания, като едновременно ще е осигурена и възможност за паркиране. Ще се посрещнат нуждите и ще се откликне на необходимостта от контрол при паркирането на постоянно нарастващия брой автомобили ориентирани в участъка. Да се използват оптимално възможностите на уличната мрежа за обособяването на паркоместа, предвид градоустройствените особености на района, като успоредно с това бъдат съобразени с новата организация на движението, проекта за Интегриран градски транспорт, системата от велоалеи и действащите подробни устройствени планове.
За прилагане на новата уредба ще бъдат заделени средства в бюджета за издръжка на ОП „Транспорт“, в размер на 500 лева.
Очакванията от прилагането на настоящите изменения и допълнения на Наредбата са свързани с възможността на Община Бургас да регулира трафика в упоменатия участък от пътната мрежа на град Бургас, да осъществява контрол върху режима на паркиране и да събира такси от предоставените чрез ОП „Транспорт“ услуги.  
Настоящите изменения и допълнения на Наредбата са в съответствие с европейското  законодателство – Европейската харта за местно самоуправление. 

В съотвествие с разпоредбата на чл.26 от Закона за нормативните актове, проектът на наредба е оповестен на интернет страницата на Община Бургас и портала за обществени консултации на 2.6.2021г., а 30 дневния срок е изтекъл на 1.7.2021г. В предоставения срок не са постъпили предложения от с предложения за изменение или допълнение на проекта на Наредбата.
Предвид изложеното, на основание с чл. 99 от Закона за движение по пътищата и чл. 21, ал. 1, т.8 и т.23 връзка с ал. 2 от Закона за местното самоуправление и местната администрация и чл. 10, ал. 2 и чл. 11, ал. 3 от Закона за нормативните актове, предлагам Общински съвет – Бургас да приеме следното: 
РЕШЕНИЕ:
I. Приема Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас, приета с Решение на Общински съвет – гр. Бургас, с Протокол № 27/24.09.2013г., както следва:

§1. В Приложение 2 „Зелена зона“ към чл.14 от Нередбата, съгласно приложена Схема на паркоместа за Зоната за платено и безплатно паркиране в гр. Бургас създава нова Подзона Зелена – 5, със следното съдържание:  

„Подзона – „Зелена – 5“
1. На булевард Демокрация в участъка между ул. Константин Величков и ул. Места – ж.к. Лазур - 32 бр. места „Зелена зона“.

Приложение: 1. Схеми за въвеждане в експлоатация на паркоместа за „Зелена зона“, в гр. Бургас, като нова зона за платено паркиране. 2. Извлечения от портала за обществени консултации и от сайта на Община Бургас. 




С уважение,

ЙОРДАНКА АНАНИЕВА
Зам.-кмет „Образование, здравеопазване, социални дейности и младежки политики“, на Община Бургас 
Съгласно Заповед №1936/14.07.21г.

